Ëffentlechen Transport zu Lëtzebuerg

Den ëffentlechen Transport zu Lëtzebuerg gëtt vu verschiddenen ëffentlechen Instanzen organiséiert:
 D'Eisebunnsgesellschaft Société nationale des chemins de fer luxembourgeois (CFL) ass fir den Zuchverkéier zoustänneg. Doriwwer eraus bedreift d'CFL och Bussen, ë a. op verschiddenen RGTR-Linnen, an eng Standseelbunn.
 Et gëtt zwéin (inter)kommunal Busreseauen:
 D'Autobus de la Ville de Luxembourg (AVL)
 Den Transport intercommunal de personnes dans le canton d'Esch-sur-Alzette (TICE)
 Donieft gëtt et Honnerte vu Buslinnen, déi am Kader vum RGTR u privat Busfirmae konzessionéiert a vum Staat subventionéiert ginn.
 D'Firma LuxTram (de Staat huet zwee Drëttel, d'Stad een Drëttel vum Kapital), déi de Stater Tram bedreift.

Zanter dem 29. Februar 2020D'Gratuitéit gouf ëmmer op den 1. Mäerz 2020 ugekënnegt, se gëllt awer de facto scho vum 29. Februar un (Artikel 13 aus dem Règlement ministériel du 6 février 2020...) ass d'Fuere mam ëffentlechen Transport zu Lëtzebuerg gratis.

Nieft dem klasseschen ëffentlechen Transport organiséiere verschidde Gemengen och nach zousätzlech kommunal Servicer fir hir Awunner oder Visiteuren.

 Zuelen 

 Budget 
D'Exploitatioun vum ëffentlechen Transport zu Lëtzebuerg huet 2020  ronn 540 Milliounen Euro kascht (dovu waren der virum Gratis-Maachen 41 Milliounen duerch de Verkaf vun Tickete gedeckt)Annick Goerens: "Ronn 45 Millioune Passagéier d'Joer an d'Tendenz klëmmt." rtl.lu, 25.02.2020..

2022 waren dofir 689,9 Milliounen Euro am Budget virgesinn, an 2023 waren et der 799,7 Milliounen."Les transports publics gratuits coûtent 800 millions d’euros à l’État." chd.lu, 1.12.2022.

 Passagéier 
2019 si ronn 45 Millioune Passagéier zu Lëtzebuerg mam Bus, Zuch oder mam Tram gefuer.

2020 war e besonnescht Joer, well Enn Februar den ëffentlechen Transport gratis gouf, ma och, well praktesch zäitgläich d'COVID-19-Pandemie ausgebrach ass, mat hire Konsequenzen a Restriktiounen (Lockdown, Teletravail,...). Fir den Tram huet dat bedeit, datt d'Passagéierzuel vun enger Moyenne vun 31.000 Passagéier pro Dag wiertes, op just 1.400 am Mäerz erofgaangen ass, fir dann awer nees no an no op 38.000 ze klammen. Den Zuchverkéier war wärend dem Lockdown staark reduzéiert, vu Juni u gouf d'Zuel vun den Zich awer nees normalisiéert. Um Enn vum Joer 2020 louch d'Zuel vun den Zuchpassagéier awer nach 39% ënner där vu virun engem Joer."1 Joer Gratis ëffentlechen Transport." rtl.lu, 25.02.2021.

2023 si ronn 90.000 Leit den Dag mam Tram gefuer.

2023 hat d'CFL knapps 29 Millioune Passagéier mam Zuch transportéiert. Dat ware 4 Millioune méi wéi de Rekord bis dohi vun 2019.Jean-Marc Sturm, Tim Morizet: "Bei der Bunn kuckt ee mat Zefriddenheet op d'Geschäftsjoer 2023 zeréck." rtl.lu, 10.06.2024.

2024 sinn d'Passagéierzuele weider geklommen: d'Zuel vun den Zuchpassagéier ass op méi wéi 31 Milliounen 2024 eropgaangen, an déi vum Tram op iwwer 31 Millioune Leit.Fënnef Joer gratis ëffentlechen Transport: 2019 hu 6 Millioune Leit den Tram geholl, zejoert waren et der 31 Milliounen." rtl.lu, 01.03.2025.

 Personal 
Am ganze Secteur vum ëffentlechen Transport schaffe ronn 6.000 Leit: Beim CFL sinn et der eng 5.000, dovun 3.500 am Voyageursberäich, de Rescht an der Logistik; bei Luxtram schaffen 145 Leit (wou nach 40 nei Tramschauffere bäikommen); an am Busservice schaffen ongeféier 2.900 Persounen.

 Biller 

 Um Spaweck 

 E